Pomyśloł żech sie, że trza by sam wciepnōńć1 tyż jaki recept2 do tych, co to majōm dwie lewe rynce do warzynia.3 Coś ajnfachowego,4 a przi tym- jeszcze jak sie moł5 jajca łod szczyńśliwych kurōw- tak dobrego, że niyjedna baba abo chop bydzie chcioł łostać6 na taki frisztik.7 Dać sam idzie8 i szinka, i wōszt,9 i wyndzōnka10 abo, jak to za starego piyrwy11 bōło, kōnsek szpeku.12 Na kōniec trocha sznitlochu13 i…. prrr…, to tera łod poczôntku.
Co potrza?
jajca (umyte)- wszysko zależy łod tego, wiela14 Wołs bańdzie15 do tego jedzynia, ale idzie pedzieć,16 że tak 3 jajca na łebka
kōnsek szinki abo wyndzonki, abo szpeku
trocha sznitlochu
sōl
trocha masła klarowanego
Joł lubia sie zrobić nawet same jajca, bo jak prziwieza sie take łod kurōw, co to je chowie17 moja Muter,18 to łōne sōm19 aże słodke. Minus je taki, że jak czowiek łajzi20 po placu, to trza dać pozōr,21 kaj sie depce.22
Jak idzie o smażōnka, to niy lubia, jak biōłko je niy do końca zetniynte, ale lubia lejōnce sie żōłtka i bez to noprzōd23 oddzielōm żōłtka łod biōłek. Na łobrołzku24 je smażōnka ze wyndzōnkōm i to łona, ta wyndzōnka, idzie na patelnia za piyrszo. Jak już sie fajnie podpiecze, to wciepuja dō ni biōłka- soli nirozki wcale niy trza dołwać,25 bo wyndzōnka je słōnoł. Jak już biōłka sōm porzōndnie upieczōne, to wciepuja żōłtka. Tera już nawet idzie wyłōnczyć łogyń pod patelniōm, żeby sie żōłtka za kans26 niy zetły, trocha to pomiyszać, posuć pokrōnym sznitlochym i brać sie za jedzynie. Smacznego 🙂
1wrzucić
2przepis
3gotowania
4prostego
5ma
6zostać
7śniadanie
8można
9kiełbasa
10boczek wędzony
11dawniej
12kawałek słoniny
13szczypiorku
14ile
15będzie
16można powiedzieć
17chowa
18mama
19są
20chodzi
21uważać
22gdzie się chodzi
23najpierw
24zdjęcie
25dawać
26dużo
szl_Latn szl_Latn szl_Latn szl_Latn szl_Latn smo_Latn szl_Latn szl_Latn szl_Latn pol_Latn pol_Latn pol_Latn slv_Latn luo_Latn pol_Latn pol_Latn pol_Latn sun_Latn pol_Latn pol_Latn bjn_Latn szl_Latn nso_Latn pol_Latn pol_Latn szl_Latn sag_Latn pol_Latn pol_Latn pol_Latn pol_Latn pol_Latn pol_Latn knc_Latn szl_Latn